Trükised  Ajakirja kunst.ee raamatukogu-sarjas ilmus äsja Katrin Kivimaa "Kinnitused ja vastuväited: Tekste kunstist, pildikultuurist ja kirjutamisest 1995-2007". Rikkalikult illustreeritud raamat sisaldab kogutud artikleid nii 1990. aastate eesti kunsti kohta, mida iseloomustas identiteedipoliitiliste ja kriitiliste suundumuste esilekerkimine, kui ka kunstiteadust ja visuaalkultuuri puudutavaid tekste, intervjuusid ja raamatuarvustusi. Autor pöörab erilist tähelepanu kehakunstile ja feministlikele teostele, kuid laiemalt huvitab teda ühiskonda ja subjekti kriitiliselt lahkav kaasaegne kunst. Käsitletud kunstnike hulka kuulvad Mare Tralla, Raoul Kurvitz, Marco Laimre, Alice Kask, Andrus Joonas, Marko Mäetamm, Kai Kaljo jpt. Praegu EKA Kunstiteaduse Instituudis saada olev trükis jõuab peatselt ka raamatupoodidesse.